CELEX: 31983R1822
Language: el
Date: 1983-06-30 00:00:00
Title: Κανονισμός (ΕΟΚ) αριθ. 1822/83 του Συμβουλίου της 30ής Ιουνίου 1983 για τη μεταφορά αποκορυφωμένου γάλακτος σε σκόνη στον ιταλικό οργανισμό παρεμβάσεως από τους οργανισμούς παρεμβάσεως άλλων Κρατών μελών

Avis juridique important

|

31983R1822

Κανονισμός (ΕΟΚ) αριθ. 1822/83 του Συμβουλίου της 30ής Ιουνίου 1983 για τη μεταφορά αποκορυφωμένου γάλακτος σε σκόνη στον ιταλικό οργανισμό παρεμβάσεως από τους οργανισμούς παρεμβάσεως άλλων Κρατών μελών  

Επίσημη Εφημερίδα αριθ. L 180 της 05/07/1983 σ. 0006 - 0007

***** ΚΑΝΟΝΙΣΜΟΣ (ΕΟΚ) αριθ. 1822/83 ΤΟΥ ΣΥΜΒΟΥΛΙΟΥ  της 30ής Ιουνίου 1983  για τη μεταφορά αποκορυφωμένου γάλακτος σε σκόνη στον ιταλικό οργανισμό παρεμβάσεως από τους οργανισμούς παρεμβάσεως άλλων Κρατών μελών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 4,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (4), και ιδίως το άρθρο 3 παράγραφος 2,  την πρόταση της Επιτροπής,  Εκτιμώντας:  ότι η αγορά της Κοινότητας χαρακτηρίζεται από την ύπαρξη σημαντικών αποθεμάτων αποκορυφωμένου γάλακτος σε σκόνη· ότι τα αποθέματα αυτά ευρίσκονται βασικά σε ορισμένα Κράτη μέλη, ενώ η Ιταλία δεν διαθέτει τέτοια αποθέματα, λόγω των ειδικών χαρακτηριστικών της γαλακτοκομικής της παραγωγής·  ότι στις δυσχέρειες διαθέσεως αποκορυφωμένου γάλακτος σε σκόνη, στα Κράτη μέλη που παρουσιάζουν πλεονασματική κατάσταση, αντιστοιχεί ορισμένη δυσχέρεια εφοδιασμού του εν λόγω προϊόντος στην Ιταλία· ότι, εξάλλου, λαμβανομένης υπόψη της παρούσας οικονομικής καταστάσεως της Ιταλίας, πρέπει να τεθεί στη διάθεση του ιταλικού οργανισμού παρεμβάσεως ένα μέρος των αποθεμάτων του αποκορυφωμένου γάλακτος σε σκόνη που είναι διαθέσιμα για παρέμβαση σε άλλα Κράτη μέλη· ότι αυτό το αποκορυφωμένο γάλα σε σκόνη προορίζεται να διατεθεί στην ιταλική αγορά για τη διατροφή των ζώων, ώστε να συμβάλει σε μία ορισμένη σταθερότητα των τιμών·  ότι πρέπει να προβλεφθούν διατάξεις προκειμένου να ληφθεί υπόψη η ενέργεια αυτή, σύμφωνα με τους μηχανισμούς που προβλέπονται από τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των δαπανών παρεμβάσεως από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων (5), όπως τροποποιήθηκε τελευταία από τον κανονισμό (ΕΟΚ) αριθ. 1262/82 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Διατίθεται στον ιταλικό οργανισμό παρεμβάσεως ποσότητα 50 000 τόνων αποκορυφωμένου γάλακτος σε σκόνη που κατέχεται από τους οργανισμούς παρεμβάσεως των άλλων Κρατών μελών.  2. Ο ιταλικός οργανισμός παρεμβάσεως αναλαμβάνει το αποκορυφωμένο γάλα σε σκόνη πριν από την έναρξη της γαλακτοκομικής περιόδου 1984/85 και το πωλεί για τη διατροφή των ζώων στην Ιταλία.  3. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικαασία που προβλέπεται από το άρθρο 30 του κανονισμού (ΕΟΚ) αριθ. 804/68. Οι λεπτομέρειες αυτές καθορίζουν, ιδίως, τους οργανισμούς παρεμβάσεως που διαθέτουν το αποκορυφωμένο γάλα σε σκόνη και τα μέτρα σχετικά με τη μεταφορά.  Άρθρο 2  1. Οι οργανισμοί παρεμβάσεως, οι οποίοι κατέχουν το προϊόν που αναφέρεται στο άρθρο 1, φέρουν ως εξερχόμενες, στο λογαριασμό που προβλέπεται στο άρθρο 4 του κανονισμού (ΕΟΚ) αριθ. 1883/78, τις παραχωρούμενες ποσότητες αποκορυφωμένου γάλακτος σε σκόνη υπό μηδενική αξία.  2. Ο ιταλικός οργανισμός παρεμβάσεως φέρει ως εισερχόμενες, στο λογαριασμό που προβλέπεται στην παράγραφο 1, τις παραλαμβανόμενες ποσότητες του αποκορυφωμένου γάλακτος σε σκόνη υπό μηδενική αξία και τις εκτιμά, στο τέλος κάθε μήνα, στην τιμή που καθορίζεται κατ' εφαρμογή του άρθρου 8 του κανονισμού (ΕΟΚ) αριθ. 1883/78 για τα αποθέματα που μεταφέρθηκαν στην εν λόγω χρήση.  3. Τα έξοδα μεταφοράς των ποσοτήτων του αποκορυφωμένου γάλακτος σε σκόνη, οι οποίες προβλέπονται στο άρθρο 1, εγγράφονται στο λογαριασμό που αναφέρεται στην παράγραφο 1.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1983.  Για το Συμβούλιο  Ο Πρόεδρος  H.-J. ROHR  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 94 της 28. 4. 1970, σ. 13.  (4) ΕΕ αριθ. L 367 της 31. 12. 1980, σ. 87.  (5) ΕΕ αριθ. L 216 της 5. 8. 1978, σ. 1.  (6) ΕΕ αριθ. L 148 της 27. 5. 1982, σ. 1.